Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 549/12/7706	Poprad, 3.4.2014
EEČ : 2-57-39-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.10.2012, spisová značka 1 Pv 549/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 05.08.2012 asi o 04.25 hod. v XXXXX na XXXXX pri oplotení objektu spoločnosti XXXXX., po predchádzajúcom požití alkoholických nápojov, poškodil zvislú dopravnú značku B27B - „Zákaz odbočenia vľavo s dodatkovou tabuľou E-12 -„Okrem dopravnej obsluhy osadenej na kovovom stĺpiku o priemere 6 cm a to tak, že ju chytil oboma rukami a začal ňou kývať, následkom čoho došlo k zlomeniu stĺpika, čím spôsobil XXXXX škodu vo výške 45,01 €.

Uznesením prokurátora Okresnej prokuratúry XXXXX zo dňa 18.10.2012, spisová značka 1 Pv 549/12/7706, bola určená obvinenému skúšobná doba v trvaní 16 mesiacov.
Odôvodnenie:
XXXXX prokuratúry v Poprade uznesením sp. zn. 1 Pv 549/12/7706 zo dňa 18.10.2012, ktoré nadobudlo právoplatnosť dňa 26.10.2012 podľa § 216 ods. 1 Trestného poriadku rozhodol o podmienečnom zastavení trestného stíhania obvineného XXXXX pre prečin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Trestného zákona, ktorého sa obvinený dopustil tak, ako ej to uvedené vo výrokovej časti tohto uznesenia. 

	Podľa § 216 ods. 2 Trestného poriadku určil obvinenému XXXXX skúšobnú dobu v trvaní 16 (šestnásť) mesiacov. 

	Skúšobná doba podmienečného zastavenia trestného stíhania uplynula dňa 26.02.2014. 
	
	Po uplynutí tejto skúšobnej doby bol vyžiadaný odpis registra trestov, z ktorého bolo zistené, že obvinený nebol odsúdený za iný trestný čin spáchaný v priebehu skúšobnej doby. 

	Podľa správy Mestského úradu XXXXX sa obvinený XXXXX dňa 08.01.2014 z mesta odsťahoval a ako adresu trvalého pobytu uviedol obec XXXXX, XXXXX, okres XXXXX. 

	Z charakteristiky Vysokej školy XXXXX XXXXX ktorú obvinený v súčasnej dobe navštevuje je zrejmé, že obvinený sa nedopustil v priebehu skúšobnej doby disciplinárneho priestupku a jeho študijný priemer počas štúdia je 2,60. 

	Zo správa Okresného úradu XXXXX, odboru všeobecnej vnútornej správy XXXXX vyplýva, že obvinený XXXXX bol postihnutý dňa 28.02.2013 blokovou pokutou 10 €, za to, že napriek zákazu fajčil na Železničnom nástupišti v Spišskej Novej Vsi cigaretu. 

	Vzniknutá škoda bol odstránená opravou poškodeného dopravného značenia, pričom poškodená strana si nárok na náhradu spôsobenej škody neuplatnila. 

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	V danej veci bolo zistené, že obvinený počas skúšobnej doby bol síce postihnutý v blokovom konaní, bolo to však za menej závažný priestupok. Za iné závažnejšie konanie nebol postihnutý ani potrestaný, preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Poprade. Ak táto sťažnosti nevyhovie, predloží ju na rozhodnutie nadriadenej prokuratúre. Sťažnosť má odkladný účinok. (§ 217 ods. 3 Trestného poriadku) Právoplatnosťou uznesenia nastávajú účinky zastavenia trestného stíhania. (§ 217 ods. 4 Trestného poriadku, § 9 ods. 1 písm. e/Trestného poriadku)

JUDr. Karol Daniel
prokurátor